પ્રથમ ટ્વીટમાં હાર્દિકે લખ્યું હતું કે, ગુજરાતના નાયબ મુખ્યમંત્રીએ પાટીદાર સમાજને મૂર્ખ કહ્યા. સાંભળી લો ભાજપવાળાઓ ગુજરાતની જનતાને મૂર્ખ ન સમજો. આ ગુજરાતની જનતા હવે તમને જનતા રાજ દેખાડશે. એ પછી અન્ય એક ટ્વીટ કરતાં હાર્દિકે લખ્યું હતું કે, ક્યારેક કહે છે, હાથ કાપી લઇશું, ક્યારેક મૂર્ખ કહે છે. ગુજરાત માત્ર ભાજપનું નથી. જનતાને જે ઠીક લાગશે, એમ જ થશે, અમારી પર જોહુકમી નહીં ચાલે. ઉલ્લેખનીય છે કે, નીતિન પટેલે પોતાની પત્રકાર પરિષદમાં પાસ અને કોંગ્રેસ વચ્ચેની સમજૂતી અંગે કહ્યું હતું કે, મૂર્ખાઓએ દરખાસ્ત કરી અને મૂર્ખાઓએ સ્વીકારી. આ અંગે હાર્દિક પટેલે ટ્વીટ કર્યા હતા.